Granskingsrapporten som ble lagt frem 11. januar 2023 konkluderte med at foreningen hadde fått for mye ansvar med opplæring av politifolk, og at politifolk ikke hadde vært seg sin rolle bevisst når de opptrådte på vegne av organisasjonen. Av rapporten fremgikk at utbetalinger til foreningen hadde vært i strid med økonomiregelverket, og at det var udemokratisk og et rettssikkerhetsproblem at politiets praksis ble utformet i en privat forening. Professor Anne-Mette Magnussen ved Høgskolen på Vestlandet ledet granskingsutvalget, og rapporten var enstemmig. Politidirektør Benedicte Bjørnland ba i den forbindelse foreningen skifte navn og ta «politi» ut av navnet. Navneendringen fra til ble offentliggjort 5. mai 2023.